
Jegyzőkönyvvezető: Nagy Ilona Réka

A jelenléti ív a jegyzőkönyv mellékletét képezi.

Gergely Zoltán polgármester: Köszönti a megjelenteket és megnyitja a 2013. június 13-ai soron kívüli testületi ülést. Megállapítja, hogy a Képviselő-testület határozatképes, nyolc képviselő van jelen, Dr. Olajos Gyula később érkezik. 

Jegyzőkönyvvezetőnek Nagy Ilona Rékát javasolja, kinek a személyével a tagok egyhangúlag egyetértettek. 

Napirendi pontoknak a meghívóban szereplőket javasolja két kiegészítéssel együtt, melyek a következők:

1./ Az Önkormányzat adósságállományának Magyar Állam általi átvállalásához szükséges nyilatkozatok megtétele

2./ Mederátjáró kivitelezési eljárásában döntés az eljárás eredményéről

3./ EU önerőalap pályázat

4./ Tájház felújítására pályázat benyújtásáról szóló 90/2013. (V. 21.) határozat módosítása

5./ Gondozási Központ és a Városi Óvoda részére státuszok engedélyezése

6./ Települési értéktár létrehozása

7./ Televízió adományozása az újszászi Kastély Otthonnak

8./ Általános Iskola Alapítványának támogatása

9./ Fekete Rózsák Egyesület támogatása

10./ A 87/2013. (V. 21.) határozat módosítása (Árokszállási Nyár 2014)

11./ A 88/2013. (V. 21.) határozat módosítása (kültéri játszótér)

Megállapítja, hogy a Képviselő-testület a napirendet egyhangúlag, nyolc igen szavazattal, ellenvélemény és tartózkodás nélkül elfogadta. 

93/2013. (VI. 13.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2013. június 13-ai soron kívüli ülés napirendi pontjait egyhangúlag elfogadta. 


1. napirend: Az Önkormányzat adósságállományának Magyar Állam általi 


          átvállalásához szükséges nyilatkozatok megtétele
Gergely Zoltán polgármester: Jászárokszállás adósságállományából 174.768.790,- Ft átvállalását jelezte a Magyar Állam. Az eljárást június 28-ig kell befejezni, amelynek egyik állomása a Képviselő-testület nyilatkozatának megtétele. A Kincstár a szennyvíztisztítóra felvett hitelt teljes egészében, az útépítésre felvett hitelből pedig 6 millió forintot vállal át. A konszolidációval kapcsolatban több határozatot hozott már az Önkormányzat, melyekre a szerződéskötés miatt volt szükség. 
Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta. 

Gergely Zoltán polgármester: Van-e további hozzászólás? Gergely Béláné képviselőnek adja meg a szót. 

Gergely Béláné képviselő: Az átvállalt adósságállomány kiválasztásánál dönthetett az Önkormányzat arról, melyik hitel törlesztését adja át? A kiválasztott két tételnél rosszabb kondíciójú hitele van-e a városnak?

Gergely Zoltán polgármester: Nincs választási lehetőség, a hitelek listáját kellett leadni, melyből kiválasztották, hogy melyeket konszolidálnak. Ezek a hitelek 2%-os kamatozásúak, de a legrosszabb kondíciójú hitel is 3% körüli kamatozású. Negyedévenként 4,2 millió forintot kellett törleszteni a szennyvíztisztító hiteléből, melyhez az útépítési hitel törlesztő részletét hozzáadva mintegy 4,5 millió forint volt a törlesztés, mely összeget mostantól megtakarítja az Önkormányzat és járdaépítésre vagy más célra lehet felhasználni. 

Megállapítja, hogy további hozzászólások nincsenek. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

94/2013.(VI. 13.) határozat:

/Jászárokszállás Város Önkormányzata adósságállományának Magyar Állam általi átvállalásához szükséges nyilatkozatokról/

1)
Jászárokszállás Város Önkormányzatának Képviselő-testülete (továbbiakban 
Képviselő-testület) Magyarország 2013. évi központi költségvetéséről szóló 2012. évi 
CCIV. törvény 72-75.§-ai szerinti adósság-konszolidáció kapcsán teljes és feltétlen 
hozzájárulását adja a konszolidációval összefüggésben a banktitkot képező, 
Önkormányzatra vonatkozó adatok Magyar Államkincstár általi kezeléséhez.

2)
A Képviselő-testület a konszolidációval összefüggésben a Polgári Törvénykönyvről 
szóló 1959. évi IV. törvény (Ptk.) 286.§-ában foglaltak szerinti hozzájárulását 
megadja.

3)
A Képviselő-testület kijelenti, hogy Jászárokszállás Város Önkormányzata nem áll a 
helyi önkormányzatok adósságrendezési eljárásáról szóló 1996. évi XXV. törvény 
szerinti adósságrendezési eljárás alatt.

4)
A Képviselő-testület kijelenti, hogy az Önkormányzat nem rendelkezik olyan betéttel 
vagy egyéb számlaköveteléssel, szerződéssel, ami kifejezetten a konszolidációval 
érintett adósságelemhez kapcsolódik, és annak fedezetére vagy teljesítése biztosítékául 
szolgál.

5)
A Képviselő-testület felhatalmazza a polgármestert és a jegyzőt az 
adósságátvállalással összefüggő adatszolgáltatás teljesítésére, a szükséges 
nyilatkozatok megtételére, megállapodások megkötésére.

Felelős: polgármester, jegyző

Határidő: 2013. június 28.

Erről értesülnek:  1./ MÁK – a jegyző útján



     2./ ÁKK Zrt. - a jegyző útján

   

     3./ Pénzügyi Iroda Helyben

  

     4./ Irattár


2. napirend: Mederátjáró kivitelezési eljárásában döntés az eljárás eredményéről
Gergely Zoltán polgármester: Az Örsi úton lévő Szarv-ágy hidat két éve bontották el a leromlott állapota miatt. Saját forrásból épülhet meg a jogerős építési engedéllyel bíró mederátjáró. Meghívásos pályázaton három árajánlatot kértek, felkéri Bakainé Magyari Melinda műszaki irodavezetőt az előterjesztés ismertetésére. 

Bakainé Magyari Melinda műszaki irodavezető: Két kivitelező nyújtott be árajánlatot, a Mátraaljai Vízgazdálkodási Társulás, amelynek ajánlata 6.850.000,- Ft +ÁFA-ról szól, és a Mátraközmű Mélyépítő Kft., amely 7.269.448,- Ft +ÁFA árajánlatot adott. A Mátraaljai Vízgazdálkodási Társulás ajánlatában a kivitelezés elnyerése esetén 50% előleg biztosítását kérte. Az ajánlatok a feltételeknek megfelelnek, nem volt eltérés egyebekben. 
Gergely Zoltán polgármester: A tervezői költségvetés bruttó 18 millió forintról szólt, az ajánlatok 50%-át jelentik ennek az összegnek. A javaslat szerint a kisebb költségű árajánlatot fogadja el a Képviselő-testület. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egy módosító javaslatot fogadott el. A legkedvezőbb ajánlat elfogadását javasolta, de az 50% előleg helyett 25% elfogadását javasolja a Képviselő-testület felé, a kivitelezés előrehaladásával további 25%-onkénti kifizetés mellett. 

Gergely Zoltán polgármester: A bizottsági ülésen elhangzott, hogy a Testület hatalmazza fel a szerződés megkötésére is. Kéri a képviselők véleményét azzal kapcsolatban, hogy a soros ülésen tárgyalják-e a szerződés megkötését is vagy most megadják a felhatalmazást a szerződés aláírására. 

Kovácsné Tősér Zsuzsanna képviselő: Támogatja a felhatalmazást, minél hamarabb kerüljön sor a szerződés aláírására. 

Csőke István képviselő: Az építkezés műszaki tartalmáról és az elkészülés határidejéről érdeklődik. 

Bakainé Magyari Melinda műszaki irodavezető: Mederátjáró épül, nem hídszerkezet, hanem a mederben elhelyezett csőszerkezetről van szó. Magasabb vízállásnál átbukik rajta a víz, de akkor is át lehet rajta kelni és a víz folyását sem akadályozza. A kivitelezés mintegy két hónapig tarthat. Tervezési szempont volt, hogy nem csak személygépjárművek, hanem nehéz gépkocsik is közlekednek az átjárón. 
Gergely Zoltán polgármester: Nagy munkagépekkel is járható lesz a mederátjáró, akadályba nem fognak ütközni. Közel ezerötszáz hektár mezőgazdasági területet zár el a patak, a gazdálkodóknak nagyon fontos, hogy ne kelljen tovább nagy kerülőt tenniük. Három gyűrű lesz az átjáróban, amelyen a víz átfolyása folyamatos lesz. Amennyiben a szerződés megkötésére felhatalmazza a Testület, akkor következő hét végéig ez megtörténik.  A kivitelezés augusztus végére – szeptember elejére várható. Megállapítja, hogy további hozzászólás nincs. Szavazásra teszi fel a határozati javaslatot. Megállapítja, hogy a Képviselő-testület a javaslatot egyhangúlag, nyolc igen szavazattal, ellenvélemény és tartózkodás nélkül elfogadta és meghozta az alábbi határozatot:

95/2013.(VI. 13.) határozat:

/Jászárokszállás-Tarnaörs közötti földút és a Szarv-ágy patak keresztezésében létesítendő mederátjáró kivitelezési eljárásában döntés az eljárás eredményéről/

Jászárokszállás Város Önkormányzatának Képviselő-testülete a Jászárokszállás-Tarnaörs közötti földút és a Szarv-ágy patak keresztezésében létesítendő mederátjáró kivitelezési eljárás nyertesének a Mátraaljai Vízgazdálkodási és Talajvédelmi Társulatot (3200 Gyöngyös, Kőkút út 3.) hirdeti ki.

A kivitelezési munkák ellenértéke az elfogadott ajánlatban szereplő összeg:

6.850.000,-Ft + 27% ÁFA = bruttó 8.699.500,-Ft, azaz Nyolcmillió-hatszázkilencvenkilencezer-ötszáz forint.

A kivitelezésre a Képviselő-testület 25% előleget biztosít. A fennmaradó kivitelezési díj megvalósulási szakaszonként, 3 részletben kerül kifizetésre.

A Képviselő-testület felhatalmazza a polgármestert a nyertes ajánlattevővel kötendő szerződés aláírására.

Felelős: polgármester

Határidő: 2013. június 30.

Erről értesülnek: 
1./ Nyertes ajánlattevő




2./ Műszaki Iroda




3./ Pénzügyi Iroda

  
4./ Irattár.


3. napirend: EU önerőalap pályázat
Gergely Zoltán polgármester: Felkéri Bakainé Magyari Melinda műszaki irodavezetőt az előterjesztés ismertetésére. 
Bakainé Magyari Melinda műszaki irodavezető: A Belügyminisztérium által meghirdetett pályázat alapján az Önkormányzat a Szarv-ágy patak árvízvédelmi fejlesztésére nyújt be pályázati anyagot, amellyel az önerőt tudja kiegészíteni. A támogatás 65%-os intenzitású, az önerő 65%-a 21.684.333,- Ft, amelynek elnyerésére van lehetőség. Ezzel párhuzamosan megjelent egy másik EU önerős pályázat, melynél nem volt szükség önkormányzati döntésre, benyújtásra került, amely 100%-os támogatást adna. Utóbbiról hamarabb döntenek, ezért a két pályázat nem ütközik egymással. 
Gergely Zoltán polgármester: Amennyiben az utóbbi pályázaton nem nyerik el az önerő támogatást, akkor ezzel a határozattal a Képviselő-testület hozzájárul a BM pályázaton történő elinduláshoz. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és támogatja a javaslatot. 

Gergely Zoltán polgármester: Megállapítja, hogy további hozzászólások nincsenek. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

96/2013.(VI. 13.) határozat:

/A Szarv-ágy patak árvédelmi fejlesztésére EU Önerő Alap pályázat benyújtásáról/

Jászárokszállás Város Önkormányzata pályázatot nyújt be a belügyminiszter által a 19/2013. (V.22.) BM rendelet alapján hirdetett, az önkormányzatok számára európai uniós fejlesztési pályázataik saját forrás kiegészítésére (EU Önerő Alap) szóló kiírásra. 

Jászárokszállás Város Önkormányzata pályázatának célja a Szarv-ágy patak árvédelmi fejlesztésére benyújtott ÉAOP-5.1.2/D2-11-2011-0037 kódszámú nyertes pályázathoz szükséges önerő kiegészítése.   

Pályázó megnevezése: Jászárokszállás Város Önkormányzata

A tervezett fejlesztés pontos megnevezése: A Szarv-ágy patak árvédelmi fejlesztése

A tervezett fejlesztés összköltsége: 333.605.133 Ft

A tervezett fejlesztés pénzügyi ütemezése: 

	 
	2013
	2014
	Összesen

	EU Alapokból kapott támogatás
	300.244.620
	0
	300.244.620

	Költségvetés terhére vállalt összes saját forrás
	33.360.513
	0
	33.360.513

	A beruházás összköltsége
	333.605.133
	0
	333.605.133


A tervezett fejlesztés pénzügyi forrásainak összetétele és azok éves ütemezése:

	 
	2013
	2014
	Összesen

	EU Alapokból kapott támogatás
	300.244.620
	0
	300.244.620

	Összes saját forrás
	33.360.513
	0
	33.360.513

	Ebből: Költségvetés terhére vállalt
	11.676.180
	0
	11.676.180

	          EU önerő alapból igényelt támogatás
	21.684.333
	0
	21.684.333

	A beruházás összköltsége
	333.605.133
	0
	333.605.133


A saját forrás biztosításának módja:

	 
	2013
	2014
	Összesen

	Összes saját forrás
	33.360.513
	0
	33.360.513

	Ebből: Költségvetés terhére vállalt
	11.676.180
	0
	11.676.180

	          EU önerő alapból igényelt támogatás
	21.684.333
	0
	21.684.333


A táblázatokban feltüntetett adatok Ft-ban értendőek.

Az igényelt EU Önerő Alap támogatás:                          21.684.333 Ft.

Az Önkormányzat a 333.605.133 Ft-tal előirányzott fejlesztés megvalósulási költségéhez 33.360.513 Ft-ot, azaz Harminchárommillió-háromszázhatvanezer-ötszáztizenhárom forintot saját forrásként a város költségvetésében biztosít a fenti táblázatokban megjelölt módon. 

Egyidejűleg a Képviselő-testület támogatja a 21.684.333 Ft EU Önerő Alap támogatás igényléséről szóló pályázat benyújtását.

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2013. október 01.

Felelős: polgármester

Erről értesül:   1./ Műszaki Iroda H.



2./ Pénzügyi Iroda H.



3./ Magyar Államkincstár Észak-alföldi Regionális Igazgatóság /pályázatban/

5002 Szolnok, Liget u. 6.



4./ Irattár.


4. napirend: Tájház felújítására pályázat benyújtásáról szóló 90/2013. (V. 21.) 


 határozat módosítása

Gergely Zoltán polgármester: LEADER Programban a Jász Ház felújítására pályázatot kívánnak benyújtani, amelyről döntött a Képviselő-testület. A határozat módosítására van szükség, felkéri az előterjesztés ismertetésére Bakainé Magyari Melinda műszaki irodavezetőt. 
Bakainé Magyari Melinda műszaki irodavezető: A módosítás tárgya a megfelelő jogszabályhely feltüntetése, mely még nem jelent meg az előző testületi ülés idejére. A hivatkozott rendelet a 35/2013. (V.22.) VM rendelet, illetve az önerő változása teszi szükségessé a határozat módosítását. Az önerő 8.050.454,- Ft-ra módosulna, amelyből a nem szükséges költségek kerültek ki, az elnyerhető támogatás továbbra is 10.000.000,- Ft marad. 
Petró Géza képviselő: A Pénzügyi és Városfejlesztési Bizottság egyhangúlag támogatta a pályázat benyújtását. 
Gergely Zoltán polgármester: Megállapítja, hogy további hozzászólás nincs. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

97/2013.(VI. 13.) határozat:

/Tájház felújítására pályázat benyújtásáról szóló 90/2013. (V.21.) határozat módosításáról/

Jászárokszállás Város Önkormányzatának Képviselő-testülete a Tájház felújítására pályázat  benyújtásáról szóló 90/2013. (V.21.) határozatát az alábbiak szerint módosítja:

Jászárokszállás Város Önkormányzata pályázatot nyújt be a 35/2013. (V.22.) VM rendelet alapján az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások igénybevételére. Jászárokszállás Város Önkormányzata ezen belül a természeti és kulturális örökség intézkedésre kíván pályázatot benyújtani.

Jászárokszállás Város Önkormányzata pályázatának célja a Széchenyi u. 31. szám alatt, a 294 hrsz-on található Tájház épületének felújítása, valamint az istállóépület újjáépítése.

A fejlesztés megnevezése: A jászárokszállási Tájház rekonstrukciója.

A fejlesztés részletezése: A Jászárokszállás, Széchenyi u. 31. szám alatt található Tájház istállóépületének elbontása és visszaépítése, valamint fedett kemence és három különálló, egymástól független szerkezeti kialakítású lábakon álló kerti tető kerül elhelyezésre. 

A fejlesztés megvalósítási helye: Jászárokszállás, Széchenyi u. 31, hrsz.: 294, tulajdonos: Jászárokszállás Város Önkormányzata

A tervezett beruházás megvalósulási költsége: 18.050.454 Ft.

A pályázaton igényelt támogatás: 10.000.000 Ft.

Az Önkormányzat a 18.050.454 Ft-tal előirányzott fejlesztés megvalósulási költségéhez 8.050.454 Ft-ot, azaz Nyolcmillió-ötvenezer-négyszázötvennégy forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:                     55,4 %                                   10.000.000 Ft

- Saját forrás                                                            44,6 %                                     8.050.454 Ft

Források összesen:                                                 100%                                   18.050.454 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 8.050.454 Ft önerőt.

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2013. június 17.

Felelős:  polgármester

Erről értesül:  1./ Műszaki Iroda H.



2./ Pénzügyi Iroda H.



3./ Mezőgazdasági és Vidékfejlesztési Hivatal /pályázatban/



4./ Irattár.

5. napirend: Gondozási Központ és a Városi Óvoda részére státuszok 


          engedélyezése
Gergely Zoltán polgármester: A Gondozási Központ és a Városi Óvoda részére státuszok engedélyezéséről szóló előterjesztés ismertetésére felkéri Dr. Gábris Emese jegyzőt. 
Dr. Gábris Emese jegyző: A Gondozási Központ vezetője, Kaszab Attiláné azzal a kéréssel fordult a Képviselő-testülethez, hogy 2013. június 15-től az intézmény részére egy teljes állású státuszt engedélyezzen a Testület. Az Apartmanház vezetési feladataival megbízott dolgozó eddig négy órában látta el a feladatait, de tekintettel ezen feladatok számának megnövekedésére, új programok kezelésére, szükségessé vált a nyolc órában történő foglalkoztatása. Így az intézmény engedélyezett létszáma 34 főre módosulna. A Városi Óvoda vezetője, Balogh Gyuláné kérelemmel fordult a Testülethez, két óvodapedagógusi státusz engedélyezése tárgyában. Az indoklás szerint az óvoda vezetését függetlenített vezetőként látja el január 1-től, ezért kötelező óraszáma 24 óráról 6 órára csökkent, így az óvodapedagógusi munkát csak helyettesítéssel tudják megoldani, illetve a TÁMOP pályázatban való részvétel is jelentős terheket ró az óvodapedagógusokra. Az egyik státuszt április 1-től, a másikat július 1-től kéri engedélyezni, így az intézmény engedélyezett létszáma 31 főre módosulna. 
Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta. 

Gergely Zoltán polgármester: Megadja a szót Csomor János képviselőnek. 

Csomor János képviselő: Az óvoda részéről már az általános iskolával közös igazgatási időszak alatt érkezett jelzés ezzel kapcsolatban. A fenntartó továbbra is az Önkormányzat, a jogszabályi változások és a vezetői feladatok már eddig is ismertek voltak, ezért támogatja a módosítást. Az Önkormányzat eddig sem utasította el a három éves gyermekek felvételi kérelmét és az információk szerint a közeljövőben 2,5 éves kort követően is beírathatók lesznek a gyerekek, mely indokolja a változást. 
Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: Érdeklődik, hogy a nyugdíjba vonulók helyére is vehetnek majd fel új dolgozókat?

Gergely Zoltán polgármester: A betöltött státuszt befolyásolja az is, ha valaki felmentési idejét tölti. Most lehetőséget kapna az intézmény, hogy két fővel több személyt alkalmazzon, ebből gazdálkodhat. Megállapítja, hogy több hozzászólás nincs. Szavazásra bocsátja a határozati javaslatot. 
Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot: 
98/2013.(VI. 13.) határozat:

/A Gondozási Központ és a Jászárokszállási Városi Óvoda részére státusz engedélyezéséről, az engedélyezett létszám meghatározásáról/

1.) Jászárokszállás Város Önkormányzatának Képviselő-testülete (továbbiakban Képviselő-testület) a Gondozási Központ vezetője által előterjesztett kérelmet megvizsgálta és 2013. június 15. napjától kezdődően engedélyezi az intézménynek egy félállású státusz teljes állásúra való módosítását. A Képviselő-testület a Gondozási Központ engedélyezett létszámát 2013. június 15. napjától 34 főben határozza meg.

2.) A Képviselő-testület a Jászárokszállási Városi Óvoda vezetője által előterjesztett kérelmet megvizsgálta és 2013. április 01., valamint 2013. július 01. napjától kezdődően engedélyezi az intézménynek egy-egy teljes állású státusz létesítését. A Képviselő-testület a Jászárokszállási Városi Óvoda engedélyezett létszámát 2013. április 01. napjától 30 főben, 2013. július 01. napjától 31 főben határozza meg.

3.) A Képviselő-testület az 1.) és 2.) pontokban meghatározott létszámnöveléssel összefüggő kiadások fedezetét a 2013. évi költségvetés tartalékalapja terhére biztosítja.

4.) A Képviselő-testület felkéri a jegyzőt, hogy a határozatban foglalt változásoknak megfelelően a költségvetési rendelet módosítását készítse el és a 2013. június 27-i testületi ülésre terjessze be.

Felelős: érintett intézményvezetők, jegyző, Pénzügyi Iroda

Határidő: értelemszerűen.

Erről értesülnek: 1./ Gondozási Központ 5123 Jászárokszállás, Kisfaludy u. 34.



    2./ Városi Óvoda 5123 Jászárokszállás, Dobó u. 9/A.



    3./ Városgondnokság 5123 Jászárokszállás, Deák F. u. 90.



    4./ Pénzügyi Iroda Helyben



    5./ Irattár.


6. napirend: Települései értéktár létrehozása
Gergely Zoltán polgármester: A települési értéktár létrehozásával kapcsolatos előterjesztés ismertetésére felkéri Dr. Gábris Emese jegyzőt. 
Dr. Gábris Emese jegyző: 2013. április 17-én hatályba lépett a 114/2013. Kormányrendelet, amely kimondja, hogy az önkormányzatoknak hatvan napon belül dönteniük kell arról, hogy kívánnak-e élni a települési értéktár létrehozásának lehetőségével. A települési értéktár az önkormányzatok területén fellelhető nemzeti értékek adatait tartalmazó gyűjtemény. 
Létrehozásával egyidejűleg települési értéktár bizottságot is létre kell hozni, amely megszervezi az értéktár munkáját. A bizottság legalább három tagú, egyik tagja a megyei közművelődési feladatokat ellátó módszertani intézmény dolgozója. Az SZMSZ-ét a Képviselő-testületnek kell meghatároznia, az értéktár bizottság feladatainak ellátásához és működéséhez szükséges pénzügyi, tárgyi és ügyviteli feladatokat szintén az önkormányzatnak kell biztosítania. A nemzeti értékek felvételét bárki kezdeményezheti. A kormányrendelet szerinti mellékletet kell benyújtani elektronikus úton, és a javaslattétel ingyenes. Ha az önkormányzat nem hoz létre települési értéktárat, akkor nemzeti értékeit a megyei értéktár kezeli. A nemleges döntés bármikor megváltoztatható. A megyei közgyűlés létrehozta a Jász-Nagykun-Szolnok Megyei Értéktárat, ezért azt javasolja, hogy mivel a települési értéktár létrehozása jelentős adminisztrációs terhekkel járna, költségvonzata egyelőre még nem ismert, ezért ne hozzon létre az Önkormányzat, hanem a jászárokszállási nemzeti értékek felvételét a megyei levéltárban tegye meg. Javasolja, hogy a javaslatok elkészítésével a Városi Könyvtárat és a Petőfi Művelődési Házat bízza meg a Képviselő-testület.

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag elfogadásra javasolta a Képviselő-testület felé. 
Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

99/2013.(VI. 13.) határozat:

/Döntés települési értéktár létrehozásának kérdésében/

Jászárokszállás Város Önkormányzatának Képviselő-testülete a magyar nemzeti értékek és a hungarikumok gondozásáról szóló 114/2013. (IV.16.) Kormányrendelet 2.§ (1) bekezdésében biztosított jogkörében eljárva nem kíván élni települési értéktár létrehozásának, valamint Települési Értéktár Bizottság megalakításának a lehetőségével.

A Képviselő-testület a Jászárokszállás közigazgatási területén fellelhető nemzeti értékeket a Jász-Nagykun-Szolnok Megyei Értéktárban kívánja nyilvántartásba vetetni. A települési nemzeti értékek megyei értéktárba való felvételével kapcsolatos javaslatok elkészítésével a Petőfi Művelődési Házat és a Városi Könyvtárat bízza meg.

Határidő: 2013. június 17., illetve folyamatosan

Felelős: polgármester, Városi Könyvtár igazgatója, Petőfi Művelődési Ház igazgatója

Erről értesül: 
 1./ Jász-Nagykun-Szolnok Megyei Közgyűlés Elnöke 5000 Szolnok, Kossuth 



L. út 2.


         

 2./ Petőfi Művelődési Ház Helyben


          

 3./ Városi Könyvtár Helyben


          

 4./ Irattár.


7. napirend: Televízió adományozása az újszászi Kastély Otthonnak
Gergely Zoltán polgármester: Az újszászi „Kastély Otthon” igazgatóhelyettesét, Dr. Berkecz Ildikót köszönti. A napirendi pont keretében arról dönt a Képviselő-testület, hogy egy hosszú ideje tartó együttműködés keretében egy nagyméretű televíziót adományozzon az Önkormányzat az intézménynek. Nagyon sok árokszállási személynek biztosít elhelyezést az otthon, a visszajelzések alapján elégedettek az ellátással, gondos ápolást, jó elhelyezést kapnak. Az otthon lakóinak komfortérzetét szeretnék javítani ezzel a televízióval, mely a közösségi helyiségben lesz elhelyezve. Megadja a szót Csőke István képviselőnek. 

Csőke István képviselő: Az Önkormányzat eddig is megadta a szükséges támogatást az intézménynek, támogatni fogja, hogy a későbbiekben is így tegyen az Önkormányzat. 

Gergely Zoltán polgármester: A televízió értéke 111.175,- Ft, egy nagyméretű LCD televízió. Megállapítja, hogy további hozzászólás nincs. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
100/2013.(VI. 13.) határozat:

/A „Kastély Otthon” Jász-Nagykun-Szolnok Megyei Pszichiátriai és Szenvedélybetegek Otthona és Rehabilitációs Intézménye részére televízió adományozásáról/
Jászárokszállás Város Önkormányzatának Képviselő-testülete a „Kastély Otthon” Jász-Nagykun-Szolnok Megyei Pszichiátriai és Szenvedélybetegek Otthona és Rehabilitációs Intézménye (székhelye: 5052 Újszász, Abonyi u. 1.; adószáma: 15576471-2-16) részére egy darab LG 42CS460 42” FHD LCD televíziót (87.539,-Ft+ÁFA, azaz bruttó 111.175,-Ft értékben) adományoz a lakók szórakozási lehetőségeinek, életkörülményeinek javítása céljából.

Az intézmény vezetője köteles az adományozott televíziót az intézményben olyan helyen elhelyezni, ahol a lakók széles köre használni tudja (pl. társalgó).

A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: polgármester

Erről értesül:  1./ „Kastély Otthon” 5052 Újszász, Abonyi u. 1.

                       2./ Pénzügyi Iroda


           3./ Irattár.

A televízió átadására kerül sor, dr. Berkecz Ildikó igazgatóhelyettes átveszi az ajándék tévét.  

8. napirend: Általános Iskola Alapítványának támogatása
Gergely Zoltán polgármester: Az általános iskolai alapítványról szóló előterjesztés ismertetésére felkéri Csomor Jánost. 

Csomor János képviselő: A Széchenyi István Általános Iskola Alapítványa kéréssel fordult az Önkormányzathoz, hogy a gyermekek részére támogatást nyújtson. Azon diákok számára, akik különféle műsorokban, városi rendezvényeken részt vettek és megyei vagy országos szintű versenyen dobogós helyezettek lettek, jutalomkirándulást szerveznek. Az elmúlt években is támogatta az Önkormányzat az ilyen utazásokat. A mostani útra ötvenegy diák és három felnőtt kísérő utazhat el Budapestre.  
Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag elfogadásra javasolta a Képviselő-testület felé. 

Csőke István képviselő: A bizottsági ülésen is támogatta a határozati javaslatot, de azzal a kiegészítéssel élt, hogy miután az iskola működtetője a KLIK, a kérelmeket nyújtsák be oda is, mert az iskola jelentős számú programot bonyolít le évek óta. Az Önkormányzat ez után is támogatni fogja, de onnan is igényelhetnének támogatást. Reméli, hogy a működtető is tudna támogatást nyújtani ezekhez a programokhoz, mivel az iskolai élet nem csak az oktatásból áll, hanem szabadidős programokból is. 

Gergely Zoltán polgármester: Megadja a szót Csomor János képviselőnek. 

Csomor János képviselő: Az általános iskola most is él ezzel a lehetőséggel, a tanév végi tankönyv jutalmak megvásárlásához kért segítséget a fenntartótól, és 100.000,- Ft összegben kaptak is támogatást. A fenntartó az elmúlt időszakban a versenyre utaztatás költségeit biztosította az iskola számára. 

Gergely Zoltán polgármester: A jövőben fel fogják vetni ezt a lehetőséget. További kedvezmény lesz, hogy a nyári szünetre most is biztosítani fogja a város, hogy legalább öt diák egy pedagógus kíséretében ingyenesen látogathatja a termálfürdőt, a hétvégi napok kivételével. Megállapítja, hogy nincs több hozzászólás. Szavazásra bocsátja a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

101/2013.(VI. 13.) határozat:

/„Jászárokszállási Széchenyi István Általános Iskola diákjaiért” Alapítvány támogatásáról (budapesti tanulmányi kirándulás)/

Jászárokszállás Város Önkormányzatának Képviselő-testülete a 2013. évi költségvetés tartalékalapja terhére 124.500,-Ft, azaz Egyszázhuszonnégyezer-ötszáz forint támogatást nyújt a „Jászárokszállási Széchenyi István Általános Iskola diákjaiért” Alapítványnak a 2013. június 18-i budapesti tanulmányi kiránduláson részt vevő általános iskolás gyermekek utazási és programköltségeinek biztosítására.

Az Alapítvány a támogatás összegének rendeltetésszerű felhasználásáról 2013. július 31. napjáig az Önkormányzat felé elszámolni köteles.

A Képviselő-testület felhatalmazza a polgármestert a szükséges intézkedések megtételére.

Határidő: értelemszerű

Felelős: polgármester

Erről értesül: 1./ „Jászárokszállási Széchenyi István Általános Iskola diákjaiért" Alapítvány” 


   5123 Jászárokszállás, Széchenyi u. 80.



          2./ Széchenyi István Általános Iskola (Csomor János igazgató) 5123 


   
   Jászárokszállás, Köztársaság tér 15.



          3./ Pénzügyi Iroda Helyben



          4./ Irattár.


9. napirend: Fekete Rózsák Egyesület támogatása
Gergely Zoltán polgármester: A Fekete Rózsák Egyesület egy szolnoki táncversenyen való részvételhez kért támogatást, a buszbérlés költségeinek biztosítására vonatkozóan. A verseny már lezajlott, a kérelmet még az utazás előtt benyújtották a Polgármesteri Hivatalhoz. Utólagosan 58.675,- Ft utazási költség biztosítását kérte az Önkormányzattól, mely közvetlenül a vállalkozó részére kerül kifizetésre. 
Petró Géza képviselő: A Pénzügyi és Városfejlesztési Bizottság megtárgyalta az előterjesztést és támogatta a javaslatot. 

Gergely Zoltán polgármester: Megállapítja, hogy nincs további hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

102/2013.(VI. 13.) határozat:

/A Jászárokszállás Fekete Rózsák Kulturális Egyesület Szolnoki Országos Néptáncfesztiválon való részvételének támogatásáról/

Jászárokszállás Város Önkormányzatának Képviselő-testülete a 2013. évi költségvetés tartalékalapja terhére 58.675,-Ft, azaz Ötvennyolcezer-hatszázhetvenöt forint támogatást nyújt a Jászárokszállás Fekete Rózsák Kulturális Egyesületnek a 2013. május 25-i Szolnoki Országos Néptáncfesztiválon való részvétel utazási költségeinek finanszírozásához.

A támogatás az Egyesület által a támogatás összegének rendeltetésszerű felhasználásáról szóló számla benyújtását, valamint a támogatási szerződés megkötését követően 8 napon belül kerül kiutalásra.

A Képviselő-testület felhatalmazza a polgármestert a szükséges intézkedések megtételére.

Határidő: értelemszerű

Felelős: polgármester

Erről értesül:   1./ Fekete Rózsák Kulturális Egyesület 5123 Jászárokszállás, Czinka P u. 8.


          

2./ Pénzügyi Iroda Helyben


          

3./ Irattár.


10. napirend: A 87/2013. (V. 21.) határozat módosítása (Árokszállási Nyár 2014)

Gergely Zoltán polgármester: Az „Árokszállási Nyár 2014” programsorozat megszervezésére LEADER pályázaton kíván részt venni az Önkormányzat, melyről az előző ülésen döntött a Képviselő-testület. A határozat módosítása szükséges, felkéri Bakainé Magyari Melinda műszaki irodavezetőt az előterjesztés ismertetésére. 
Bakainé Magyari Melinda műszaki irodavezető: Két pontban történik változás, egyrészt pontosításra került a jogszabályhely és a költségek végösszege is. Az önerő 540.000,- Ft-ról 416.610,- Ft-ra változik, más változtatás nincs. 

Petró Géza képviselő: A Pénzügyi és Városfejlesztési Bizottság megtárgyalta és támogatta az előterjesztést. 
Gergely Zoltán polgármester: Megállapítja, hogy további hozzászólás nincs. Megjegyzi, hogy a tavalyi támogatást még nem kapta meg az Önkormányzat, de bízik abban, hogy hamarosan megérkezik a támogatási összeg az idei évi rendezvény idejére. Szavazásra bocsátja a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

103/2013.(VI. 13.) határozat:

/Az Árokszállási Nyár rendezvénysorozat megrendezése pályázat benyújtásáról szóló 87/2013. (V.21.) határozat módosításáról/
Jászárokszállás Város Önkormányzatának Képviselő-testülete az Árokszállási Nyár rendezvénysorozat megrendezése pályázat benyújtásáról szóló 87/2013. (V.21.) határozatát az alábbiak szerint módosítja:

Jászárokszállás Város Önkormányzata pályázatot nyújt be a 35/2013. (V.22.) VM rendelet alapján az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások igénybevételére. Jászárokszállás Város Önkormányzata ezen belül a hagyományőrző programok és a jász identitás motiválása rendezvények keretein belül intézkedésre kíván pályázatot benyújtani.

Jászárokszállás Város Önkormányzata pályázatának célja a hagyományos Árokszállási Nyár rendezvénysorozat megrendezése 2014-ben.

A fejlesztés megnevezése: Az Árokszállási Nyár 2014 rendezvénysorozat megrendezése.

A fejlesztés részletezése: 

A rendezvény főbb eseményei:

- Trombitás ébresztés

- Birkafőző verseny

- Kiállítások

- Járműbemutató

- Zenés táncos műsor

- Kakas kukorékoló verseny

- Gyermekprogramok (agyagozás, arcfestés, bábkészítés, kosárfonás)

- Sétakocsikázás

- Fogatosok Baráti találkozója.

A fejlesztés megvalósítási helye: Jászárokszállás, Árpád tér 1., hrsz.: 1., tulajdonos: Jászárokszállás Város Önkormányzata.

A tervezett fejlesztés megvalósulási költsége: 2.416.610 Ft.

A pályázaton igényelt támogatás: 2.000.000 Ft.

Az Önkormányzat a 2.416.610 Ft-tal előirányzott fejlesztés megvalósulási költségéhez 416.610 Ft-ot, azaz Négyszáztizenhatezer-hatszáztíz forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:                     82,7 %                                     2.000.000 Ft

- Saját forrás                                                           17,3 %                                         416.610 Ft

Források összesen:                                                 100%                                     2.416.610 Ft

Jászárokszállás Város Önkormányzata költségvetése terhére biztosítja a pályázatban megjelölt fejlesztés megvalósításához szükséges 416.610 Ft önerőt.

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2013. június 17.

Felelős: polgármester

Erről értesül: 1./ Polgármesteri Hivatal Műszaki Irodája H.


          2./ Polgármesteri Hivatal Pénzügyi Irodája H.


          3./ Mezőgazdasági és Vidékfejlesztési Hivatal /pályázatban/


          4./ Irattár.


11. napirend: A 88/2013. (V. 21.) határozat módosítása (kültéri játszótér)

Gergely Zoltán polgármester: Kültéri játszótér építéséről szóló határozat módosításának ismertetésére felkéri Bakainé Magyari Melinda műszaki irodavezetőt. 
Bakainé Magyari Melinda műszaki irodavezető: Pontosítani kell a hivatkozott jogszabályhelyet, a 35/2013. (V.22.) VM rendelet szövegrész feltüntetésével. 

Gergely Zoltán polgármester: A jogszabály kihirdetésére nagyon sok időpont módosítás után került sor, a testületi ülést követően. A LEADER pályázatot azonban csak hiánypótlás nélkül lehet benyújtani, mert ha nem felel meg valamilyen szempontnak, a pályázat kiesik. 

Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

104/2013.(VI. 13.) határozat:

/Kültéri játszótér kialakítására pályázat benyújtásáról szóló 88/2013. (V.21.) határozat módosításáról/
Jászárokszállás Város Önkormányzatának Képviselő-testülete a kültéri játszótér kialakítására pályázat  benyújtásáról szóló 88/2013. (V.21.) határozatát az alábbiak szerint módosítja:

Jászárokszállás Város Önkormányzata pályázatot nyújt be a 35/2013. (V.22.) VM rendelet alapján az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások igénybevételére. Jászárokszállás Város Önkormányzata ezen belül a kültéri szabadidős szolgáltatások fejlesztése intézkedésre kíván pályázatot benyújtani.

Jászárokszállás Város Önkormányzata pályázatának célja egy uniós szabványoknak megfelelő kültéri játszótér kialakítása a 1442 hrsz-ú ingatlanon.

A fejlesztés megnevezése: Játszótér kialakítása Jászárokszálláson.

A fejlesztés részletezése: Uniós szabványoknak megfelelő kültéri játszótér kialakítása a 1442 hrsz-ú ingatlanon. Beépíteni tervezett játékok: mászóvár, hintaállvány, homokozó, rugós játékok, csúszda.

A fejlesztés megvalósítási helye: Jászárokszállás, Örsi u. 18., hrsz.: 1442, tulajdonos: Jászárokszállás Város Önkormányzata 

A tervezett beruházás megvalósulási költsége: 12.700.000 Ft.

A pályázaton igényelt támogatás: 10.000.000 Ft.

Az Önkormányzat a 12.700.000 Ft-tal előirányzott fejlesztés megvalósulási költségéhez 2.700.000 Ft-ot, azaz Kettőmillió-hétszázezer forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:                     78,7 %                                   10.000.000 Ft

- Saját forrás                                                            21,3 %                                     2.700.000 Ft

Források összesen:                                                 100%                                   12.700.000 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 2.700.000 Ft önerőt.

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2013. június 17.

Felelős:  polgármester

Erről értesül:  1./ Műszaki Iroda H.



2./ Pénzügyi Iroda H.



3./ Mezőgazdasági és Vidékfejlesztési Hivatal /pályázatban/



4./ Irattár.

Gergely Zoltán polgármester: Megállapítja, hogy a napirendi pontok végére értek. Megköszöni a részvételt és az ülést bezárja. 

Jegyzőkönyv lezárva: 2013. június 13-án 14 óra 50 perckor. 

Kmf.

Gergely Zoltán





Dr. Gábris Emese


 polgármester







jegyző

